Nico-Stéphàno Pellatz

Nico-Stéphàno Pellatz (* 8. Juli 1986 in Berlin) is en düütschen Football-Doorhöder. 

 Sien Weg as Footballer 
Nico Pellatz hett sien Weg as Footballspeler anfungen bi SV Blau-Weiß Berlin. Över Tasmania Berlin güng he 2002 na Hertha BSC Berlin. In düssen Vereen hool he 2004 mit de U-19 den DFB-Juniorenpokal. Een Johr later is he in de Junioren-Bundsliga Noord/Noordoost Meester wurrn. 
In de Saison 2006/2007 kladder he up de Steed vun den drüdden Doorhöder bi de Profis vun Hertha BSC. In'n Sömmer 2007 wessel he ohn Aflöös na Werder Bremen. Dor hett he en Verdrag bit 2009 mit unnertekent. Bi Werder is he de drüdde Doorhöder bi de Profis un to glieke Tied Stammdoorhöder bi de tweede Mannschop (SV Werder Bremen II) in de 3. Liga. Dor hett he ok an'n 26. Juni 2008 to'n eersten Mol as Profi speelt. Dat güng gegen de SpVgg Unterhaching. 

To'n eersten Mol hett he in en Plichtspeel för de Werder-Profis mitmaakt, as he an'n 4. März 2009 bi dat DFB-Pokalspeel gegen den VfL Wulfsborg in't Werder-Door stahn hett. Dat Speel fünn in Wulfsborg statt. Tim Wiese un ok den sien Stellvertreder Christian Vander weern verletzt un dröffen nich spelen. Dor rück he in de Startformatschoon. Werder hett düt Speel mit 5:2 wunnen. 

In' Sömmer 2009 wessel Pellatz, nahdem sien Verdrag nich verlängert wurrn weer, nah Zypern to Apollon Limassol. Dor speel he aber blots een Saison. Nah en kört Tiet ahn Verdrag ünnerschreev Pellatz in' September 2010 bi ADO Den Haag.http://www.adodenhaag.nl/adodenhaag/nl/html/algemeen/nieuws/nieuws.pshe?nieuws_id=3422&prevPage=/adodenhaag/nl/html/algemeen/home/home.pshe|publisher=ADO Den Haag, ADO Den Haag legt keeper vast In' Januar 2011 wurr he to Excelsior Rotterdam utlehnt, wo he bit to'n Saisonenn' speel.http://www.sbvexcelsior.nl/index.php?objectID=43&news_id=5861, Excelsior Rotterdam, Nico Pellatz kijkt vast rond up Woudestein Later ünnerschreev he en Verdrag bi Sparta Rotterdam, den he Enn' November 2011 vör de Tiet bit to'n 30. Juni 2015 verlängert hett.

 Wat he schafft hett 
 DFB-Junioren-Pokalwinner 2004
 Noorddüütsch Meester 2005

 Weblenks 
 Werder.de - Över den Speler
 Nico Pellatz in de Datenbank vun Fussballdaten.de

 Enkeld Nahwiesen 

Kategorie:Footballspeler (Düütschland)
Kategorie:SV Werder Bremen
Kategorie:Berlin
Kategorie:Mann
Kategorie:Boren 1986
Kategorie:Börger von Düütschland